smcproject/ml-wiki-sentences huggingface dataset:
തിരു-ക്കൊച്ചിയിലേയും വിദ്യാഭ്യാസം, സഹകരണ വകുപ്പ്, തൊഴിൽ, വ്യവസായം തുടങ്ങിയ വകുപ്പുകളുടെ മന്ത്രിയായിരുന്നു.
സ്വാതന്ത്ര്യസമരത്തിൽ പങ്കെടുത്തതിന്റെ പേരിൽ ആറ് മാസത്തോളം ജയിൽവാസം അനുഭവിച്ചു.
വഹിച്ച പദവികൾ കേരള നിയമസഭാംഗം - ആറ്റിങ്ങൽ മണ്ഡലം - രണ്ടാം കേരളനിയമസഭ തിരുവിതാംകൂറിലേയും തിരു-ക്കൊച്ചിയുടേയും വിദ്യാഭ്യാസം, സഹകരണ വകുപ്പ്, തൊഴിൽ, വ്യവസായം വകുപ്പ് മന്ത്രി തിരുവിതാംകൂർ ലെജിസ്ലേറ്റീവ് അസംബ്ലി അംഗം - 1948 തിരു-ക്കൊച്ചി നിയമസഭാംഗം - 1949-52 ചെയർമാൻ - തിരുവനന്തപുരം ജില്ലാ ലാൻഡ് മോർട്ടേജ് ബാങ്ക് ചെയർമാൻ - പെറ്റീഷൻ കമ്മിറ്റി -1961-64 വൈസ് ചെയർമാൻ - ഓൾ ഇന്ത്യ കയർ ബോർഡ് അവലംബം
കംഗാരു എലി ഇംഗ്ലീഷ് വിലാസം https://ml.wikipedia.org/wiki/Indian_gerbil
അഫ്ഘാനിസ്ഥാൻ , ഇന്ത്യ , ഇറാൻ , ഇറാക്ക് , കുവൈറ്റ് , നേപാൾ , പാകിസ്താൻ , ശ്രീലങ്ക , സിറിയ മിക്കവാറും ബംഗ്ലാദേശിലും കാണുന്ന ഒരു ചെറിയ കരണ്ടുതീനിയാണ് കംഗാരു എലി - Indian gerbil ( Tatera indica ) - "antelope rat", .
Tatera ജനുസിലെ ഏകസ്പീഷിസ് ആണ് കംഗാരു എലി.
തലയുടെയും ശരീരത്തിന്റെയും നീളം 17–20 cm ആണ്.
വാലിന് 20–21 cm നീളമുണ്ട്.
Dorsal surface including entire head is light brown or light brown with rusty wash.
ശരീരത്തിന്റെ അടിവശം വെളുത്തിട്ടാണ്.
Tail fully furred, dark blackish brown with grayish sides and prominent black tuft on tip.
ശരീരത്തിലെ രോമങ്ങൾ മൃദുവാണ്, അടിവശത്ത് രോമം കുറവായിരിക്കും, വാലിലെ രോമത്തിന് നീളം കൂടുതലായിരിക്കും.
കണ്ണ്ബ്ബുകൾ വലുതാണ്.
Bounding gait is distinguished when running.
ആണുകളും പെണ്ണുങ്ങളും വെവ്വേറെയാണ് ജീവിക്കുന്നത്.
ഇവ തമ്മിലുഌഅ ബന്ധം ഇനിയും പഠനവിധേയമായിട്ടില്ല.
ഭക്ഷണക്രമം
മിശ്രഭുക്കുകളായ ഇവ ധാന്യങ്ങളും വിത്തുകളും വേരുകളും ചെടികളും പ്രാണികളും ഇഴജീവികളും ചെറിയ പക്ഷികളും സസ്തനികളും എല്ലാം ആഹരിക്കുന്നു.
അവലംബം {{ cite book }} : Invalid | ref=harv ( help ) {{{assessors}}} (2008).
Tatera indica .
Version 2011.2.
Downloaded on June 10, 2012.
ഈ Gerbillinae എന്ന ലേഖനം ഒരു stub ആണ്.
കംചത്ക്ക ഉപദ്വീപ് ഇംഗ്ലീഷ് വിലാസം https://ml.wikipedia.org/wiki/Kamchatka_Peninsula കംചത്ക്ക ഉപദ്വീപിന്റെ സ്ഥാനം
റഷ്യയുടെ കിഴക്കൻ അതിർത്തിയിൽ ഒഖോറ്റ്സ്ക് കടലിനും പസഫിക് സമുദ്രത്തിനും ഇടയിലുള്ള  ഒരു ഉപദ്വീപാണ് കംചത്ക്ക ഉപദ്വീപ് .
ഏകദേശം 270,000 ചതുരശ്ര കിലോമീറ്റർ വിസ്തീർണ്ണവും 1250 കിലോമിറ്റർ (780 മീറ്റർ)നീളവുമുള്ള ഏഷ്യയുടെ കിഴക്കേ അറ്റത്ത്‌ കിടക്കുന്ന ഈ ഉപദ്വീപിന്റെ ശാന്തസമുദ്ര തീരത്തിനടുത്തായി 10500 മീറ്റർ ആഴമുള്ള കുറിൽ-കാംചാത്ക സമുദ്രഗർത്തം കിടക്കുന്നു.
കാംചാത്ക ഉപദ്വീപും കമാൻഡർ ദ്വീപുകളും കരഗിൻസ്കി ദ്വീപും ചേർന്നതാണ് റഷ്യൻ ഫെഡറേഷന്റെ ഭാഗമായ കാംചാത്ക ക്രാഇ.
കാംചാത്ക ക്രായിയുടെ ഭാഗമാണ് രാഷ്ട്രീയമായി ഈ ഉപദ്വീപ് .
തെക്കൻ അറ്റത്തെ ലോപാട്ക മുനമ്പ് എന്നു വിളിക്കുന്നു.
ഇതിന്റെ വടക്കുഭാഗത്തുള്ള ശാന്തസമുദ്രഭാഗത്തെ വളഞ്ഞ ഉൾക്കടൽ അവാച്ച ഉൾക്കടൽ എന്നറിയപ്പെടുന്നു.
കരാങ്കിൻസ്കി, കോർഫാ എന്നീ ഉൾക്കടലുകൾ ഇവിടെയുണ്ട്.
ഈ ഉപദ്വീപിനു നടുക്കുകൂടി സ്രെഡിന്നി മലനിരകൾ കിടക്കുന്നു.
തെക്കുകിഴക്കൻ തീരത്തായി മറ്റൊരു മലനിരയും സ്ഥിതിചെയ്യുന്നു.
ഇവയ്ക്കിടയിലായി മധ്യതാഴ്വര കിടക്കുന്നു.
ഇതിലൂടെ കാംചാത്ക നദി ഒഴുകുന്നു.
ടെഗിൽ, ഇച, ഗോലിഗിന തുടങ്ങിയ നദികളും ഈ ഉപദ്വീപിലൂടെ ഒഴുകുന്നു.
കുറിൽ തടാകം ഇവിടെയാണ്.
വൈവിധ്യമാർന്ന കാലാവസ്ഥ ഇവിടെ അനുഭവപ്പെടുന്നു.
സൈബീരിയായിലെ അതിശൈത്യ കാലാവസ്ഥയും ഉൾപ്രദേശത്തെ വരണ്ട കാലാവസ്ഥയും ഇവിടെ അനുഭവപ്പെടുന്നു.
2500 മില്ലീമീറ്റർ മഴ പെയ്യുന്ന പ്രദേശങ്ങളും ഇവിടെയുണ്ട്.
20• സെന്റീഗ്രേഡ് മുതൽ –41• സെന്റീഗ്രേഡ് വരെ താപവ്യതിയാനം വിവിധഭാഗങ്ങളുമായുണ്ട്.
ഭൂവിജ്ഞാനീയം The lake-filled Akademia Nauk caldera, seen here from the north with Karymsky volcano in the foreground.
കാംചാത്ക നദിയും താഴ്വാരവും ചുറ്റി ഏതാണ്ട് 160 അഗ്നിപർവതങ്ങൾ കാണപ്പെടുന്നു.
അവയിൽ 29 എണ്ണം ഇപ്പോഴും സജീവമാണ്.
കാംചാത്ക അഗ്നിപരവതസമൂഹത്തെ യുനെസ്കോയുടെ ലോകപൈതൃക പട്ടികയിൽ ഇടം പിടിച്ചിരിക്കുന്നു.
ചരിത്രവും പര്യവേക്ഷണവും Illustration from Stepan Krasheninnikov 's Account of the Land of Kamchatka (1755) Three Brothers rocks in the Avacha Bay കരയിലെ സസ്യജാലം
കാംചാത്ക സസ്യസമൃദ്ധമാണ്.
തുന്ദ്ര സസ്യജാലങ്ങളും തൃണവർഗ്ഗത്തിൽ പെട്ട ചെടികളും പൂച്ചെടികളും പൈൻ കാടുകളും ബിർച്ച് ആൽഡർ വില്ലോ തുടങ്ങിയ വൃക്ഷങ്ങളാൽ സമൃദ്ധമാണ് ഇവിടുത്തെ കാടുകൾ.
കരയിലേയും ജലത്തിലേയും ജന്തുജാലം
വന്യമൃഗങ്ങൾ നിറഞ്ഞ പ്രദേശമാണീവിടെ.
ആർക്ടിക് കാലാവസ്ഥ മുതൽ ചൂടുള്ള കാലാവസ്ഥ വരെ അനുഭവപ്പെടുന്നതിനാൽ വളരെയധികം വൈവിധ്യം നിറഞ്ഞ സസ്യജന്തുജാലമാണിവിടെ കാണപ്പെടുന്നത്.
ഇതും കാണുക അവലംബം കൂടുതൽ വായനയ്ക്ക്
കംഗ (സിക്കുമതം) ഇംഗ്ലീഷ് വിലാസം https://ml.wikipedia.org/wiki/Kangha_(Sikhism) കംഗ - സിഖുമതവിശ്വാസത്തിലെ അഞ്ചു കെ-കളിൽ ഒരെണ്ണം
സിഖുകാർ ദിവസത്തിൽ രണ്ടുതവണ മുടി ചീവാൻ ഉപയോഗിക്കുന്ന മരം കൊണ്ടുള്ള ഒരു ചീർപ്പാണ് കംഗ (kangha) .
മുടിയോടൊപ്പം ഏതുനേരവും ഇതുകരുതണമെന്നാണ് വയ്പ്പ്.
ജടമാറ്റാനാണ് ഇതു ഉപയോഗിക്കുന്നത്.
ജീവിതം വൃത്തിയുള്ളതും അടക്കമൊതുക്കമുള്ളതുമാവണം എന്നതിന്റെ പ്രതീകമാണ് ഈ ചീപ്പ്.
കംപൈലർ ഇംഗ്ലീഷ് വിലാസം https://ml.wikipedia.org/wiki/Compile ബഹുഭാഷ-ബഹുലക്ഷ്യ മാതൃകാകം‌പൈലറിന്റെ ചിത്രം
ഒരു പ്രോഗ്രാമിംഗ് ഭാഷയിൽ എഴുതിയിരിക്കുന്ന പ്രോഗ്രാമിനെ വേറെയൊരു ഭാഷയിലുളള അതേ കാര്യക്ഷമതയുളള പ്രോഗ്രാമായിട്ടു മാറ്റുന്നതിനുള്ള കംപ്യൂട്ട‍ർ പ്രോഗ്രാം ആണ് കംപൈലർ .
ഏതു ഭാഷയിലുള്ള പ്രോഗ്രാമിനെയാണോ മാറ്റേണ്ടത്, അതിനെ മൂലഭാഷയെന്നും (source language) മാറ്റം വരുത്തിയതിനു ശേഷം കിട്ടുന്ന ഭാഷയെ ലക്ഷ്യഭാഷ(target) എന്നും പറയുന്നു.
ഉന്നതതലഭാഷകളെയാണ് (high level language) കമ്പൈലറുകളിൽ മൂലഭാഷയായി സ്വീകരിക്കുന്നത്.
സാധാരണയായി കണ്ടുവരുന്ന മൂലഭാഷകൾ സി (C), സി++ (C++), ജാവ (Java), കോബോൾ (Cobol), പാസ്കൽ (Pascal) എന്നിവയാണ്.
ലക്ഷ്യഭാഷകൾ ഒരു കംപ്യൂട്ട‍റിന്റെ യാന്ത്രിക ഭാഷയോ , intermediate ഭാഷയോ ആകാം.
പരിവർത്തനം ചെയ്യുന്നതിനായി മൂലഭാഷയിൽ എഴുതിയ പ്രോഗ്രാമിനെ സോഴ്സ് കോഡ് എന്നും കംപൈലറുകളിൽ നിന്നു പരിവർത്തനത്തിനു വിധേയമായി പുറത്തു വരുന്ന ലക്ഷ്യഭാഷയിലുളള പ്രോഗ്രാമിനെ ഒബ്‌ജക്റ്റ് കോഡ് (object-code) എന്നുമാണ് വിളിക്കുന്നത്.
കം‌പൈലറുകളെ അവയുടെ നിർമ്മാണരീതിയേയും ധർമ്മത്തേയും അടിസ്ഥാനമാക്കി സിംഗിൾ-പാസ്,മൾടി-പാസ്,ലോഡ് -ആന്റ്-ഗോ,ഡിബഗ്ഗിങ്,ഒപ്റ്റിമൈസിങ് എന്നിങ്ങനെ വിഭജിക്കാം.
1950കളുടെ ആദ്യകാലങ്ങളിൽ തന്നെ  കം‌പൈലർ പ്രോഗ്രാമുകൾ എഴുതിത്തുടങ്ങുകയും അവ പരീക്ഷിക്കുകയും പ്രയോഗത്തിൽ വരുത്തുകയും ചെയ്തിരുന്നു.
പല കൂട്ടങ്ങളായി സ്വതന്ത്രമായി  പലയിടങ്ങളിലായാണ് ഈ പ്രോഗ്രാമുകൾ എഴുതിയിരുന്നത് എന്നതിനാൽ ആദ്യ കം‌പൈലർ പ്രോഗ്രാം ഏതെന്നും എന്നാണ് ആദ്യമായി പ്രയോഗത്തിൽ വരുത്തിയത് എന്നും വ്യക്തമല്ല.
ആദ്യത്തെ ഫോർട്രാൻ കംപൈലർ‍ 1957-ൽ അമേരിക്കയിലെ ഐ.ബി.എം.(IBM) കോർറേഷനിലെ ജോൺ ബാക്കസ് പ്രയോഗത്തിൽ വരുത്തി.
കംപൈലറുകൾ, നിർമ്മി‍ക്കാൻ ബുദ്ധിമുട്ടുളള വളരെ സങ്കീർണ്ണമായ പ്രോഗ്രാമുകളാണ്.
ഫോർട്രാൻ കംപൈലർ നിർമ്മിക്കാൻ തന്നെ 18 വ‍ർഷങ്ങൾ വേണ്ടി വന്നു എന്നതിൽ നിന്നും ഈ സങ്കീർണത എത്രത്തോളമുണ്ടെന്ന് ഊഹിക്കാം.
കം‌പൈലറുകളുടെ ആദ്യകാല പ്രവർത്തനങ്ങളിൽ ബീജഗണിത സൂത്രവാക്യങ്ങളെ യാന്ത്രികഭാഷയിലേക്ക് പരിവർത്തനം ചെയ്യുക എന്നതായിരുന്നു പ്രധാനം.
കം‌പൈലറുകളുടെ പശ്ചാത്തലം
കം‌പൈലറുകൾക്ക് പുറമെ നിരവധി പ്രോഗ്രാമുകൾ കൃത്യനിർവ്വഹണ യോഗ്യങ്ങളായ(executable) ലക്ഷ്യപ്രോഗ്രാമുകൾ ഉണ്ടാക്കുന്നുണ്ട്.
മൂലപ്രോഗ്രാം മോഡ്യൂളുകളായി വിഭജിക്കപ്പെട്ട് വിവിധങ്ങളായ ഫയലുകളിൽ സൂക്ഷിച്ച് വെക്കുന്നു.
വിഭജിക്കപ്പെട്ട ഇത്തരം പ്രോഗ്രാമുകൾ ശേഖരിക്കുന്നത് പ്രിപ്രൊസസർ എന്ന വ്യത്യസ്തമായ മറ്റൊരു പ്രോഗ്രാമാണ്.
മാക്രോസ് എന്ന ചുരുക്കെഴുത്തുരൂപങ്ങളെ മൂലപ്രോഗ്രാം പ്രസ്താവനകളിലേക്ക് വികസിപ്പിക്കാനും പ്രിപ്രൊസസർ ഉപയോഗിക്കാം.
കം‌പൈലേഷന് പൊതുവിൽ ഉപയോഗിക്കുന്ന മാതൃകയാണ് അനാലിസിസ്-സിന്തെസിസ് മാതൃക .
അനാലിസിസ് ഭാഗം മൂലഭാഷയെ ഘടകഭാഗങ്ങളായിവിഭജിച്ച്  മദ്ധ്യവർത്തിഭാഷ നിർമ്മിക്കുന്നു.
ഈ സമയം മൂലപ്രോഗ്രാമിന്റെ കാരകങ്ങൾ നിർണയിക്കുകയും രേഖപ്പെടുത്തുകയും ചെയ്യുന്നു.
ഇത് ട്രീ എന്നറിയപ്പെടുന്ന അധികാരശ്രേണിയിലാണ് (Hierarchy) നിർവഹിക്കുന്നത്.
ഈ പശ്ചാത്തലത്തിൽ വിശേഷിച്ചുപയോഗിക്കുന്നത് സിന്റാക്സ് ട്രീ ആണ്.
ഇതിലെ ഓരോ നോഡും കാരകത്തേയും ചിൾഡ്രൻ കാരകത്തിന്റെ ആർഗ്യുമെന്റിനേയും പ്രതിനിധീകരിക്കുന്നു.
അനാലിസിസ് ഭാഗത്ത് മൂലപ്രോഗ്രാമിനെ കൈകാര്യം ചെയ്യുന്നതിനായി അനവധി സോഫ്റ്റ്‌വേർ ഉപകരണങ്ങൾ ഉപയോഗിച്ചുവരുന്നു.
അവയിൽ പ്രധാനപ്പെട്ടവ സ്ട്രൿചർ എഡിറ്ററുകള് ‍, പ്രെറ്റി പ്രിന്ററുകൾ , സ്റ്റാറ്റിക് ചെക്കറുകള് ‍, ഇന്റെർപ്രെറ്ററുകൾ എന്നിവയാണ്.
സിന്തസിസ് ഭാഗം ലക്ഷ്യഭാഷയെ ഈ മദ്ധ്യവർത്തിഭാഷയിൽ നിന്നും നിർമ്മിച്ചെടുക്കുന്നു.
കം‌പൈലർ രൂപകല്പന
കം‌പൈലർ രൂപകല്പന ചെയ്യുന്നത് ചെയ്തുതീർക്കേണ്ട പ്രവൃത്തിയുടെ സങ്കീർണ്ണതയേയും രൂപകല്പന ചെയ്യുന്നയാളുടെ പ്രവൃത്തിപരിചയവും ഉപകരണങ്ങൾ തുടങ്ങിയ റിസോഴ്സുകളേയും അടിസ്ഥാനമാക്കി ആണ് .
ഏകപാസ്,ബഹുപാസ് കം‌പൈലറുകൾ
കം‌പൈലിങിൽ അനവധി പ്രവൃത്തികൾ ചെയ്യുന്നുണ്ട്.
ആദ്യകാല കം‌പൈലറുകൾ എല്ലാ പ്രവൃത്തികളും ചെയ്യുന്ന പ്രോഗ്രാമുകളായിരുന്നു.
എന്നാൽ ഇത്തരമൊരു പ്രോഗ്രാമിനെ സൂക്ഷിച്ചുവെക്കാൻ പാകത്തിലുള്ള മെമ്മറി ഉണ്ടായിരുന്നില്ല.
ആയതിനാൽ ചെറിയ ചെറിയ പ്രോഗ്രാമുകളാക്കി വിഭജിച്ച് ഓരോ പ്രോഗ്രാമും മൂലപ്രോഗ്രാമിനെ ചില വിശകലനങ്ങൾക്കും പരിഭാഷപ്പെടുത്തലിനും വിധേയമാക്കുന്നു.
ഒരു പാസിൽ തന്നെ കം‌പൈലിങ് നടത്തുന്നതുകൊണ്ട് പ്രവൃത്തിയെ അത് ലളിതമാക്കുന്നു എന്നൊരു ഗുണമുണ്ട്.
കൂടാതെ ഇവ ബഹുപാസ് കം‌പൈലറുകളേക്കാൾ വേഗത കൂടിയവയായിരിക്കും.
പാസ്കൽ എന്ന പ്രോഗ്രാമിങ് ഭാഷ ഒരു പാസിൽ കം‌പൈലേഷൻ നടത്താൻ സാധിക്കുന്ന രീതിയിലാണ് രൂപകല്പന ചെയ്തിരിക്കുന്നത്.
എന്നാൽ ഇതിന്റെ പ്രധാന അഹിതം ഉന്നതനിലവാരമുള്ള കോഡുകൾ ഉല്പാദിപ്പിക്കാനാവശ്യമായ സങ്കീർണ്ണങ്ങളായ മെച്ചപ്പെടുത്തലുകൾ (optimisation)  ചെയ്യുന്നില്ല എന്നതാണ്.
എന്നാൽ ബഹുപാസ് കംപൈലറുകൾ അതിന്റെ അവസാന പാസിൽ നിന്നാണ് യാന്ത്രികഭാഷാകോഡുകൾ ഉല്പാദിപ്പിക്കുന്നത്.
പ്രവ‍ർത്തനം
കംപൈലറുകൾ രണ്ടു ഭാഗങ്ങളായി കണക്കാക്കാവുന്നതാകുന്നു - മുൻഭാഗവും (front-end) പിൻ‍ഭാഗവും (back-end).
മുൻഭാഗം മൂലഭാഷയെ കുറിച്ചുളള കാര്യങ്ങൾ നോക്കുമ്പോൾ പിൻഭാഗം ലക്ഷ്യഭാഷയുടെ സവിശേഷതകൾ അനുസരിച്ചു പ്രവർത്തിക്കുന്നു.
ഇവ തമ്മിലുളള ആശയവിനിമയം ഒരു ഇടനില (intermediate) ഭാഷയിലൂടെ നടത്തുന്നു.
രണ്ടു ഭാഗങ്ങളായി തിരിക്കുന്നതുകൊണ്ടു താഴെപ്പറയുന്ന ഗുണങ്ങളുണ്ട് കംപൈലറുകളുടെ പോർട്ടബിലിറ്റി (portability) അഥവാ വിവിധ തരം കംപ്യൂട്ടറുകളിൽ ഓടാനുളള കഴിവ് വർദ്ധിക്കുന്നു.
ഭാഷയിൽ ഉണ്ടാവുന്ന പുതിയ മാറ്റങ്ങൾ ഉൾക്കൊളളാനുളള കഴിവ് വർദ്ധിക്കുന്നു.
കംപൈലറിൽ ഉണ്ടാകാവുന്ന ബഗ്ഗുകൾ കാര്യമായി കുറയുന്നു.
കമ്പൈലറിന്റെ മുൻഭാഗത്തെ നാല് ഉപഭാഗങ്ങളായി വേ‍ർതിരിക്കാം ലെക്സിക്കൽ അനലൈസ‍ർ (lexical analyser) - മൂലഭാഷയിലെ കണികകളെ തിരിച്ചറിയാനും അവയിലെ അക്ഷരപ്പിശകുകൾ കണ്ടെത്താനും ഈ ഭാഗം ഉപകാരപ്പെടുന്നു.
ഈ ഭാഗത്തെ സ്കാനർ (scanner)എന്നും പറയും.
സിന്റാറ്റിക്ക് അനലൈസ‍ർ (syntatic analyser) - മൂലഭാഷയുടെ വ്യാകരണമുപയോഗിച്ചു ലെക്സിക്കൽ അനലൈസ‍റിൽ നിന്നു ലഭിക്കുന്ന കണികകളെ വാക്യങ്ങളായി യോജിപ്പിക്കുകയും വ്യാകരണതെറ്റുകൾ കണ്ടെത്തുകയും അവ തിരുത്താൻ പ്രോഗ്രാമറെ സഹായിക്കുകയും ചെയ്യുന്നു.
ഈ ഭാഗത്തെ പാർസർ (parser) എന്നും വിളിക്കാറുണ്ട്.
സെമാന്റിക്ക് അനലൈസ‍ർ (semnatic analyser) - ഈ ഭാഗം വാക്യങ്ങളെ കൂട്ടിവായിക്കുകയും അവയുടെ അർത്ഥം ഗ്രഹിക്കുകയും ചെയ്യുന്നു.
ഇടനില ഭാഷാനിർമ്മാണം(intermediate code generator) - മുൻഭാഗത്തെ പ്രവർത്തനങ്ങളുടെ അവസാനത്തെ പടിയാണ് ഇത്.
ഇവിടെ നേരത്തെ ഗ്രഹിച്ച പ്രോഗ്രാമിനെ ഒരു ലളിതമായ ഇടനില ഭാഷയിൽ എഴുതുന്നു.
ഈ ഭാഷ രണ്ടു ഭാഗങ്ങൾക്കും സൗക‍ര്യപ്രദമായ ഒന്നായാൽ മതി.
പിൻഭാഗത്തിന്റെ പ്രവർത്തനങ്ങൾ രണ്ടായി തിരിക്കാം.
ഒപ്റ്റിമൈസേഷൻ (optimisation) - ആവശ്യമില്ലാത്തതും , രണ്ടു പ്രാവശ്യമുളളതുമായ ആജ്ഞകൾ നീക്കം ചെയ്യുകയും, ക്രമം മാറ്റി തിരുത്തുകയും, കൂടുതൽ കാര്യക്ഷമതയുളള ആജ്ഞാശേഖരങ്ങളായി രൂപാന്തരപ്പെടുത്തുകയും മറ്റുമാണ് ഈ ഭാഗം ചെയ്യുന്നത്.
കോഡ് നിർമ്മാണം (code generation) -ലക്ഷ്യഭാഷയിലേക്കുളള വിവർത്തനം - കാര്യക്ഷമമാക്കിയ ഇടനില ഭാഷാവാക്യങ്ങളെ കോഡ് ജെനറേറ്റർ യാന്ത്രിക ഭാഷയായി മാറ്റുന്നു.
ഇവിടെയും യാന്ത്രിക ഭാഷയുടെ സവിശേഷതകൾ പരിഗണിച്ചു ചെറിയ ഒപ്റ്റിമൈസേഷൻ നടത്തുന്നു.
കംപൈലറുകളുടെ നിർമ്മാണം ഇപ്പോൾ താരതമ്യേനെ എളുപ്പമായി തീർന്നിരിക്കുന്നു.
പാർസറും സ്കാനറും സ്വയം ഉണ്ടാക്കുന്ന ഉപകര‍ണങ്ങൾ ഇപ്പോൾ ലഭ്യമാണ്.
ലെക (Lex),യാക്ക് (yacc) , ജെ ലക്സ് (jlex) , കപ് (cup) എന്നിവയാണ‍് അവയിൽ ചിലത്.
ഒരോ ഭാഗവും സ്വതന്ത്ര മോഡ്യൂളുകളായി(modules) നിർമ്മിച്ചാൽ അവ അങ്ങോട്ടും ഇങ്ങോട്ടും മാറ്റി വിവിധയിനം കംപൈലറുകൾ ഉണ്ടാക്കാവുന്നതാണ്.
അവലംബം Principles of Compiler Design ലേഖകർ Aho.
A.V and Ullman J.D---Narosa1977 Compilers: Principles, Techniques and Tools by Alfred V. Aho, Ravi Sethi, and Jeffrey D. Ullman ( ISBN 0-201-10088-6 ) link to publisher.
Also known as 'The Dragon Book'.
അവലംബം ↑ Compilers: Principles, Techniques and Tools by Alfred V. Aho, Ravi Sethi, and Jeffrey D. Ullman ( ISBN 0-201-10088-6 ) link to publisher.
കംഗാരു (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Kangaroo_(disambiguation)
കംഗാരു എന്ന പേരിൽ താഴെക്കാണുന്ന എന്തിനേയും വിവക്ഷിക്കാം.
കംഗാരു - ഓസ്ട്രേലിയയിൽ കാണുന്ന ഒരു സഞ്ചിമൃഗം കങ്കാരു (ചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കംപാക്റ്റ് ഓഫ് ഫ്രീ അസോസിയേഷൻ ഇംഗ്ലീഷ് വിലാസം https://ml.wikipedia.org/wiki/Compact_of_Free_Association
ഫെഡറേറ്റഡ് സ്റ്റേറ്റ്സ് ഐഫ് മൈക്രോനേഷ്യ (എഫ്.എസ്.എം.), ദി റിപ്പബ്ലിക് ഓഫ് മാർഷൽ ഐലന്റ്സ് (ആർ.എം.ഐ.), ദി റിപ്പബ്ലിക് ഓഫ് പലാവു എന്നീ രാജ്യങ്ങൾ അമേരിക്കൻ ഐക്യനാടുകളുടെ അസോസിയേറ്റഡ് രാജ്യങ്ങൾ ആയി മാറിയ ഉടമ്പടിയുടെ വിശദാംശങ്ങൾ വിവരിക്കുന്ന കരാറിനെയാണ് കംപാക്റ്റ് ഓഫ് ഫ്രീ അസോസിയേഷൻ ( സി.ഒ.എഫ്.എ. അല്ലെങ്കിൽ സ്വതന്ത്ര സഹകരണക്കരാർ ) എന്നു വിളിക്കുന്നത്.
ഇപ്പോൾ പരമാധികാര രാഷ്ട്രങ്ങളായ ഈ മൂന്ന് അസോസിയേറ്റഡ് രാജ്യങ്ങളും മുൻപ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സിന്റെ ഭാഗമായിരുന്നു.
അമേരിക്കൻ നാവികസേനയുടെ ഭരണത്തിൻ കീഴിൽ 1947 മുതൽ 1951 വരെയുണ്ടായിരുന്നതും അമേരിക്കൻ ആഭ്യന്തരവകുപ്പിൻ കീഴിൽ 1951 മുതൽ 1986 വരെയുണ്ടായിരുന്നതുമായ ഐക്യരാഷ്ട്രസഭ നിർണ്ണയിച്ച ട്രസ്റ്റ് പ്രദേശമാണ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സ്.
സ്വതന്ത്ര സഹകരണക്കരാറനുസരിച്ച് അമേരിക്കൻ ഐക്യനാടുകൾ പതിനഞ്ച് വർഷത്തേയ്ക്ക് ഈ പ്രദേശങ്ങൾക്ക് സാമ്പ‌ത്തിക സഹായം ഉറപ്പുനൽകിയിട്ടുണ്ട്.
പ്രതിരോധത്തിന്മേലുള്ള പൂർണ്ണ അധികാരവും ചുമതലകളും ഏറ്റെടുത്തുകൊണ്ടാണ് ഈ സഹായം നൽകുന്നത്.
കുറിപ്പുകൾ അവലംബം "Micronesia, Marshall Islands and Palau" is found at: 48 U.S.C. ch.
18 പുറത്തേയ്ക്കുള്ള കണ്ണികൾ USCompact.org, USDOI Honolulu Field Office 1986 Compact of Free Association between RMI and FSM Proclamation by Ronald Reagan about the 1986 COFA between RMI and FSM Archived 2006-03-24 at the Wayback Machine .
Pacific Islands Report:  Compacts of Free Association Renegotiations (includes the text of the 2003 RMI and FSM COFAs) Archived 2016-04-22 at the Wayback Machine .
കംചറ്റ്കാ ബ്രൗൺ ബെയർ ഇംഗ്ലീഷ് വിലാസം https://ml.wikipedia.org/wiki/Kamchatka_brown_bear
ഫാർ ഈസ്റ്റേൺ ബ്രൗൺ ബെയർ എന്ന പേരിലും അറിയപ്പെടുന്ന റഷ്യയിലെ കരടിയാണ് കംചറ്റ്കാ ബ്രൗൺ ബെയർ .
റഷ്യൻ തദ്ദേശീയ ഇനമാണ് ഇവ .
അലസ്കയിലെയും നോർത്തുവെസ്റ് നോർത്ത് അമേരിക്കയിലെയും കൊഡിയാക് കരടികളോടാണ് ഏറ്റവും അടുത്ത ബന്ധം ഉള്ളത് ഇവ കൊഡിയാക് കരടിയുടെ പിൻമുറയിൽ പെട്ടവയാണ് എന്ന് കരുതുന്നു.
വളരെ വലിയ ഇനത്തിൽ പെട്ട കരടികളെ ആണ് ഇവ.
യൂറേഷ്യ യിലെ ഏറ്റവും വലിയ ഇനം കരടികളും ഇവയാണ്.
2.4 മീറ്റർ ശരീര നീളവും, രണ്ടു കാലിൽ ഉയർന്നു നിന്നാൽ 3 മീറ്റർ പൊക്കവും ആണ് ഇവയ്ക്ക്.
650 കിലോ ഭാരം വെക്കുന്നു ഇവ.
തലയോട്ടിയുടെ നീളം ആൺ കരടികളിൽ 40.3–43.6 സെന്റി മീറ്റർ ആണ് പെൺ കരടികളിൽ ആകട്ടെ 37.2–38.6 സെന്റി മീറ്ററും ആണ്.
രോമ കുപ്പായത്തിനു ഇരുണ്ട തവിടു നിറമാണ്.
അവലംബം പുറത്തേക്കുള്ള കണ്ണികൾ Ursus arctos beringianus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photos of the Kamchatka Brown Bear (Ursus arctos beringianus) Archived 2018-06-29 at the Wayback Machine .
by Klaus Nigge
വാർദ്ധക്യസഹജമായ അവശതയോ അന്ധതയോ ഉൾപ്പെടെയുള്ള ആരോഗ്യപ്രശ്‌നങ്ങളോ ശാരീരിക വൈകല്യങ്ങളോ ഉള്ളവർക്ക് വോട്ട് രേഖപ്പെടുത്താനൻ ഏർപ്പെട്ടിരിക്കുന്ന സംവിധാനമാണ് കംപാനിയൻ വോട്ട് അഥവാ സഹായിവോട്ട്.
ഇതുപ്രകാരം, വോട്ടർക്കു വേണ്ടി, അയാൾ നിയോഗിക്കുന്ന മറ്റൊരാൾക്ക് വോട്ടു രേഖപ്പെടുത്താൻ അനുമതി ലഭിക്കും.
പക്ഷേ, ഒരു നിബന്ധനയുണ്ട്- എത്ര അവശതയിലാണെങ്കിലും കംപാനിയനോടോപ്പം യഥാർത്ഥ വോട്ടർ ബൂത്തിൽ എത്തിയിരിക്കണം.
ബന്ധപ്പെട്ട വകുപ്പ്
1961ലെ കണ്ടക്റ്റ്‌ ഓഫ് ഇലക്ഷൻ റൂൾസ് (സ്റ്റാറ്റ്യുട്ടറി റൂൾസ് ആൻഡ് ഓർഡർ) വകുപ്പ് 49എൻ പ്രകാരം കംപാനിയൻ വോട്ട് അഥവാ ഓപ്പൺ വോട്ട് പൂർണ്ണമായും നിയമപരമാണ്.
നടപടിക്രമങ്ങൾ
കംപാനിയൻ വോട്ടിന് ചട്ടപ്രകാരമുള്ള നടപടിക്രമങ്ങളുണ്ട്.
പ്രിസൈഡിംഗ് ഓഫീസറെ വിവരം അറിയിച്ച്, ഇതിനായുള്ള 14-എ ഫോറം പൂരിപ്പിച്ചു നൽകണം.
യഥാർത്ഥ വോട്ടർക്ക് വോട്ട് രേഖപ്പെടുത്താനാകാത്ത വിധം ശാരീരിക അവശതയുണ്ടെന്ന് പ്രിസൈഡിംഗ് ഓഫീസർക്ക് ബോദ്ധ്യപ്പെടണം.
കൂട്ടാളിയായി വോട്ടർക്കൊപ്പമെത്തിയ ആളുടെ പേരും മേൽവിലാസവും, അയാൾ എത്രമാത് ബൂത്തിലെ വോട്ടറാണെന്ന വിവരവും സത്യപ്രസ്‌താവനയായി നൽകണം.
ഇപ്രകാരം സഹായിയാകുന്നയാൾ മറ്റൊരു സമ്മതിദായകനു വേണ്ടിയും ഒരു പോളിങ് സ്റ്റേഷനിലും ഓപ്പൺ വോട്ട് ചെയ്തിട്ടില്ലെന്നും, താൻ രേഖപ്പെടുത്തിയ കംപാനിയൻ വോട്ട് രഹസ്യമായി തന്നെ സൂക്ഷിച്ചുകൊള്ളാമെന്നും രേഖാമൂലം പ്രിസൈഡിങ് ഓഫീസർക്ക് ഉറപ്പ് നൽകണം.
എത്രത്തോളം സഹായം ആവശ്യമാണെന്ന് തീരുമാനിക്കേണ്ടത് പ്രിസൈഡിങ് ഓഫിസറാണ്.
ഇതിനാണ് 14എ ഫോം പൂരിപ്പിച്ചു വാങ്ങുന്നത്.
സ്ഥാനാർത്ഥികൾക്കോ തെരഞ്ഞെടുപ്പ് ഏജന്റിനോ ഇപ്രകാരം വോട്ട് ചെയ്യാൻ സഹായിക്കാം.
എന്നാൽ പ്രിസൈഡിങ് ഓഫീസർക്കോ മറ്റേതെങ്കിലും തെരഞ്ഞെടുപ്പ് ഓഫീസർമാർക്കോ ഇതിന് സാധിക്കില്ല.
ചെയ്യപ്പെടുന്ന ഓരോ ഓപ്പൺ വോട്ടും പ്രിസൈഡിങ് ഓഫീസർ ലിസ്റ്റുകളായി ഫോം 14A യിൽ പ്രത്യേകം സൂക്ഷിക്കണം.
ഒരാൾക്ക് ഒരു കംപാനിയൻ വോട്ട് മാത്രമേ ചെയ്യാനാകൂ.
കംപാനിയൻ വോട്ട് രേഖപ്പെടുത്തുന്നത്, വോട്ടു ചെയ്‌തയാളുടെ വലതു ചൂണ്ടുവിരലിലാണ്.
അതിനൊപ്പം യഥാർത്ഥ വോട്ടറുടെ ഇടത് ചൂണ്ടുവിരലിലും മഷി പുരട്ടും.
കംപാനിയൻ വോട്ടർ യഥാർത്ഥ വോട്ട് രേഖപ്പെടുത്തുമ്പോൾ അയാളുടെ ഇടതു ചൂണ്ടുവിരലിൽ മഷി പുരട്ടും.
കംപാനിയൻ വോട്ട് രേഖപ്പെടുത്തുന്നയാൾ ആ വോട്ട് ആർക്കാണ് ചെയ്‌തതെന്ന് മറ്റുള്ളവരോട് പരസ്യപ്പെടുത്തരുതെന്നാണ് ചട്ടം.
കംപാനിയൻ വോട്ടിന്റെ സാധുത
റൂൾ 49N (1) ൽ പറയുന്നതുപോലെയാവണം ഓപ്പൺ വോട്ടിൻറെ നടപടിക്രമം.
പ്രിസൈഡിങ് ഓഫീസറുടെ അനുമതിയോടെയാവണം വോട്ടു ചെയ്യുന്നത്.
പോളിങ് സ്റ്റേഷനിലുള്ള തെരഞ്ഞെടുപ്പ് ഏജന്റുമാർ തൽസമയം വോട്ട് എതിർക്കാതിരിക്കുകയും പിന്നീട് പ്രിസൈഡിങ് ഓഫീസർ ഫോം 14A യിൽ അതു രേഖപ്പെടുത്തുകയും ചെയ്താൽ ഓപ്പൺ വോട്ട് നിയമാനുസൃതമാകുന്നു.
വീണ്ടുമൊരവസരത്തിൽ ഇതിൽ എതിർപ്പുന്നയിക്കാൻ കഴിയില്ല.
പ്രിസൈഡിങ് ഓഫീസർക്ക് മുൻപാകെ ഉറപ്പ് നൽകി വോട്ട് ചെയ്യുന്ന സമയം ഏതെങ്കിലും പോളിങ് ഏജന്റ് പരാതിപ്പെട്ടില്ലെങ്കിൽ അതൊരു സാധുതയുള്ള വോട്ടാണ്.
പാലിക്കേണ്ട വ്യവസ്ഥകൾ കാഴ്ചയില്ലാത്തതിനാൽ ചിഹ്നം തിരിച്ചറിയാൻ സാധിക്കാത്തവർക്കും വോട്ടിങ് യന്ത്രത്തിലെ ബട്ടൻ അമർത്താൻ സാധിക്കാത്തവർക്കും വോട്ടിങ് യന്ത്രമുള്ളിടത്തേക്ക് എത്താൻ പ്രയാസമുള്ളവർക്കും പോളിങ് ബൂത്തിൽ സഹായം തേടാം.
18 വയസ്സെങ്കിലും ഉള്ളയാളെയാണ് സഹായിയായി അനുവദിക്കുക.
ബട്ടൻ അമർത്താൻ സാധിക്കുന്ന വോട്ടറാണെങ്കിൽ, സഹായിക്ക് വോട്ടിങ് കംപാർട്ട്മെന്റ് വരെ (ഇവിഎം വച്ചിരിക്കുന്ന സ്ഥലം വരെ) അനുഗമിക്കാം.
വോട്ട് ചെയ്യേണ്ടത് യഥാർഥ വോട്ടർ തന്നെ.
(എത്രമാത്രം സഹായം വേണം എന്നത് തീരുമാനിക്കേണ്ടത് പ്രിസൈഡിങ് ഓഫിസർ) വോട്ടർക്കു വേണ്ടി സഹായിയാണ് വോട്ട് രേഖപ്പെടുത്തുന്നതെങ്കിൽ, ഈ വോട്ടു സംബന്ധിച്ച വിവരം രഹസ്യമായി സൂക്ഷിക്കുമെന്ന് സഹായി നിശ്ചിത ഫോമിൽ പ്രിസൈഡിങ് ഓഫിസർക്ക് എഴുതി നൽകണം.
സഹായി – വോട്ടെടുപ്പു ദിവസം ഒരാൾക്ക് ഒരു തവണ മാത്രമേ വോട്ടറുടെ സഹായിയായി പ്രവർത്തിക്കാൻ അനുവാദമുള്ളു.
സഹായിയാണ് വോട്ട് രേഖപ്പെടുത്തിയതെങ്കിൽ, ആ വ്യക്തിയുടെ വലത്തെ ചൂണ്ടു വിരലിൽ മഷി പുരട്ടണം.
എത്ര പേർ പരസഹായത്തോടെ വോട്ട് രേഖപ്പെടുത്തി എന്നതിന്റെ വിവരങ്ങൾ പ്രിസൈഡിങ് ഓഫിസർ സൂക്ഷിക്കണം.
തിരഞ്ഞെടുപ്പു ജോലിയിലുള്ളവർക്ക് സഹായിയാവാൻ അനുവാദമില്ല.
ഓപ്പൺ ബാലറ്റ് അവലംബം ↑ മലയാള മനോരമ ശേഖരിച്ചത് 2019 ജൂലൈ 20 ↑ മീഡിയ വൺ ശേഖരിച്ചത് 2019 ജൂലൈ 20 ↑ ഏഷ്യാനെറ്റ് ന്യൂസ് ശേഖരിച്ചത് 2019 ജൂലൈ 20
കംപാരേറ്റീവ് അനാട്ടമി ഇംഗ്ലീഷ് വിലാസം https://ml.wikipedia.org/wiki/Comparative_anatomy കംപാരേറ്റീവ് അനാട്ടമി, ജീവികളിലെ സമാനതകളും വ്യത്യാസങ്ങളും പഠിക്കുന്നു.
വിവിധ കശേരുക്കളുടെ മുകളിലെ ഹോമോലോഗസ് അസ്ഥികളൂടെ ചിത്രം.
വ്യത്യസ്ത ജീവിവർഗങ്ങളുടെ ശരീരഘടനയിലെ സമാനതകളെയും വ്യത്യാസങ്ങളെയും കുറിച്ചുള്ള പഠനമാണ് കംപാരേറ്റീവ് അനാട്ടമി .
ഇത് പരിണാമ ജീവശാസ്ത്രവുമായും ഫൈലോജെനിയുമായും (ജീവിവർഗങ്ങളുടെ പരിണാമം ) അടുത്ത് ബന്ധപ്പെട്ടിരിക്കുന്നു.
ക്ലാസിക്കൽ കാലഘട്ടത്തിൽ ആരംഭിച്ച ഈ ശാസ്ത്രം, പക്ഷികളുടെയും മനുഷ്യരുടെയും അസ്ഥികൂടങ്ങളുടെ സമാനതകൾ ശ്രദ്ധിച്ച പിയറി ബെലോണിന്റെ പ്രവർത്തനത്തിലൂടെ ആധുനിക കാലഘട്ടത്തിന്റെ തുടക്കത്തിൽ വളർന്നു.
കംപാരേറ്റീവ് അനാട്ടമി പൊതുവായ വംശത്തിന്റെ തെളിവുകൾ നൽകുകയും മൃഗങ്ങളുടെ വർഗ്ഗീകരണത്തിൽ സഹായിക്കുകയും ചെയ്തിട്ടുണ്ട്.
ചരിത്രം 1555-ൽ പിയറി ബെലോൺ താരതമ്യം ചെയ്ത മനുഷ്യരുടെയും പക്ഷികളുടെയും അസ്ഥികൂടങ്ങൾ
ശസ്ത്രക്രിയ അല്ലെങ്കിൽ മെഡിക്കൽ നടപടിക്രമങ്ങളിൽ നിന്ന് വ്യത്യസ്തമായ ആദ്യത്തെ  ശരീരഘടനാപരമായ അന്വേഷണം ക്രോട്ടണിലെ അൽക്മിയോൺ ആണ് നടത്തിയത്.
ലിയോനാർഡോ ഡാവിഞ്ചി ഒരു ശരീരഘടനാ ഗ്രന്ഥത്തിനായി കുറിപ്പുകൾ തയ്യാറാക്കിയിരുന്നു, അതിൽ കരടികൾ ഉൾപ്പെടെ വിവിധ മൃഗങ്ങളുടെ കൈകൾ താരതമ്യം ചെയ്യാൻ അദ്ദേഹം ശ്രമിച്ചു.
1517-ൽ ജനിച്ച ഫ്രഞ്ച് പ്രകൃതിശാസ്ത്രജ്ഞനായ പിയറി ബെലോൺ ഡോൾഫിൻ ഭ്രൂണങ്ങളെക്കുറിച്ചും പക്ഷികളുടെ അസ്ഥികൂടങ്ങളും മനുഷ്യരുടെ അസ്ഥികൂടങ്ങളുമായുള്ള താരതമ്യത്തെക്കുറിച്ചും ഗവേഷണം നടത്തുകയും ചർച്ചകൾ നടത്തുകയും ചെയ്തു.
അദ്ദേഹത്തിന്റെ ഗവേഷണം ആധുനിക കംപാരേറ്റീവ് അനാട്ടമിയിലേക്ക് നയിച്ചു.
ആൻഡ്രിയാസ് വെസാലിയസ്
ഏതാണ്ട് അതേ സമയം, ആൻഡ്രിയാസ് വെസാലിയസും സ്വന്തമായി ചില മുന്നേറ്റങ്ങൾ നടത്തുകയായിരുന്നു.
ഫ്ലെമിഷ് വംശജനായ ഒരു യുവ ശരീരശാസ്ത്രജ്ഞൻ ആയ അദ്ദേഹം പ്രശസ്തനായ ഗ്രീക്ക് വൈദ്യനായ ഗാലന്റെ ശരീരഘടനാപരമായ അറിവ് വ്യവസ്ഥാപിതമായി അന്വേഷിക്കുകയും തിരുത്തുകയും ചെയ്തു.
ഗാലന്റെ പല നിരീക്ഷണങ്ങളും യഥാർത്ഥ മനുഷ്യരെ അടിസ്ഥാനമാക്കിയുള്ളതല്ലെന്ന് അദ്ദേഹം ശ്രദ്ധിച്ചു.
പകരം, അവ ആൾകുരങ്ങുകൾ , കുരങ്ങുകൾ , കാളകൾ തുടങ്ങിയ മൃഗങ്ങളെ അടിസ്ഥാനമാക്കിയുള്ളതായിരുന്നു.
വാസ്തവത്തിൽ, എഡ്വേർഡ് ടൈസൺ ഉദ്ധരിച്ചത് പോലെ, മനുഷ്യന്റെ അസ്ഥികൂടങ്ങൾക്ക് പകരമായി തന്റെ വിദ്യാർത്ഥികളോട്, കുരങ്ങിനെ വിച്ഛേദിച്ച്, ഓരോ അസ്ഥിയും ശ്രദ്ധാപൂർവ്വം നിരീക്ഷിക്കാനും, ഒരു മനുഷ്യനെപ്പോലെയുള്ള ഏത് തരം കുരങ്ങുകളെയാണ് തിരഞ്ഞെടുക്കേണ്ടതെന്നും ഉപദേശിച്ചിരുന്നു.
അതുവരെ, ഗാലനും അദ്ദേഹത്തിന്റെ പഠിപ്പിക്കലുകളുമായിരുന്നു മനുഷ്യ ശരീരഘടനയുടെ അടിസ്ഥാനം.
വിരോധാഭാസം എന്തെന്നാൽ, മറ്റൊരാളുടെ നിരീക്ഷണങ്ങൾ ഉപയോഗിക്കുന്നതിനുപകരം സ്വന്തം നിരീക്ഷണങ്ങൾ നടത്തണം എന്ന വസ്തുത ഗാലൻ തന്നെ ഊന്നിപ്പറഞ്ഞിരുന്നു, എന്നാൽ അദ്ദേഹത്തിന്റെ കൃതിയുടെ നിരവധി വിവർത്തനങ്ങളിൽ ഈ ഉപദേശം നഷ്ടപ്പെട്ടു.
വെസാലിയസ് ഈ തെറ്റുകൾ വെളിപ്പെടുത്താൻ തുടങ്ങിയപ്പോൾ, അക്കാലത്തെ മറ്റ് ഡോക്ടർമാർ ഗാലന്റെ നിരീക്ഷണങ്ങളെക്കാൾ സ്വന്തം നിരീക്ഷണങ്ങളെ വിശ്വസിക്കാൻ തുടങ്ങി.
ഈ ഫിസിഷ്യൻമാരിൽ ചിലർ നടത്തിയ രസകരമായ ഒരു നിരീക്ഷണം, മനുഷ്യർ ഉൾപ്പെടുന്ന വൈവിധ്യമാർന്ന മൃഗങ്ങളിൽ ഹോമോലോഗസ് ഘടനകളുടെ സാന്നിധ്യമാണ്.
ഈ നിരീക്ഷണങ്ങൾ പിന്നീട് ഡാർവിൻ തന്റെ നാച്ചുറൽ സെലക്ഷൻ സിദ്ധാന്തം രൂപീകരിച്ചപ്പോൾ ഉപയോഗിച്ചു.
ആധുനിക കംപാരേറ്റീവ് അനാട്ടമിയുടെ സ്ഥാപകനായി കണക്കാക്കപ്പെടുന്ന ശാസ്ത്രജ്ഞനാണ് എഡ്വേർഡ് ടൈസൺ.
തിമിംഗലങ്ങളും ഡോൾഫിനുകളും യഥാർത്ഥത്തിൽ സസ്തനികളാണെന്ന് ആദ്യമായി നിർണ്ണയിച്ചത് അദ്ദേഹമാണ്.
കൂടാതെ, ചിമ്പാൻസികൾക്ക് കുരങ്ങുകളേക്കാൾ മനുഷ്യരുമായി സാമ്യമുണ്ടെന്ന് അദ്ദേഹം നിഗമനം ചെയ്തു.
കംപാരേറ്റീവ് അനാട്ടമിയിലെ ആദ്യ കൃതികളിലൊന്നായ സൂട്ടോമിയ ഡെമോക്രിറ്റിയയിൽ മാർക്കോ ഓറേലിയോ സെവേരിനോ പക്ഷികൾ ഉൾപ്പെടെ വിവിധ മൃഗങ്ങളെ താരതമ്യം ചെയ്തു.
18-ഉം 19-ഉം നൂറ്റാണ്ടുകളിൽ, ജോർജ്ജ് കുവിയർ, റിച്ചാർഡ് ഓവൻ, തോമസ് ഹെൻറി ഹക്സ്ലി തുടങ്ങിയ ശരീരശാസ്ത്രജ്ഞർ കശേരുക്കളുടെ അടിസ്ഥാന ഘടനയെയും വ്യവസ്ഥാപിതത്തെയും കുറിച്ചുള്ള നമ്മുടെ ധാരണയിൽ വിപ്ലവം സൃഷ്ടിച്ചു, പരിണാമത്തെക്കുറിച്ചുള്ള ചാൾസ് ഡാർവിന്റെ പ്രവർത്തനത്തിന് അടിത്തറയിട്ടു.
ശ്വാസനാളത്തിന്റെ ഘടനയിലും പരിണാമത്തിലും പ്രവർത്തിച്ച വിക്ടർ നെഗസ്, ഇരുപതാം നൂറ്റാണ്ടിലെ കംപാരേറ്റീവ് അനാട്ടമിസ്റ്റുകളിൽ ഒരാളാണ്.
ഡിഎൻഎ സീക്വൻസിങ് പോലുള്ള ജനിതക സാങ്കേതിക വിദ്യകളുടെ വരവ് വരെ, ഫൈലോജെനി മനസ്സിലാക്കുന്നതിനുള്ള പ്രാഥമിക ഉപാധികൾ ഭ്രൂണശാസ്ത്രവും കംപാരേറ്റീവ് അനാട്ടമിയും ആയിരുന്നു.
ആശയങ്ങൾ എഡ്വേർഡ് ടൈസൺ വരച്ച ചിത്രം
കംപാരേറ്റീവ് അനാട്ടമിയുടെ രണ്ട് പ്രധാന ആശയങ്ങൾ ഇവയാണ്: ഹോമോലോഗസ് ഘടനകൾ - പൊതുവായ വംശപരമ്പരയുള്ളതും, പൊതു പൂർവ്വികനിൽ നിന്ന് പരിണമിച്ചതുമായ വ്യത്യസ്ത സ്പീഷീസുകളിൽ സമാനമായ ഘടനകൾ (ശരീരഭാഗങ്ങൾ/അനാട്ടമി) കാണാം, അവ ഒരേ പ്രവർത്തനം നടത്തുകയോ ചെയ്യാതിരിക്കുകയോ ചെയ്യാം.
പൂച്ചകളും തിമിംഗലങ്ങളും പങ്കിടുന്ന മുൻകാലുകളുടെ ഘടന ഒരു ഉദാഹരണമാണ്.
അനലോഗ് ഘടനകൾ - വ്യത്യസ്ത ജീവികളിൽ കാണുന്ന സമാനമായ ഘടനകൾ ആയ അനലോഗ് ഘടനകൾ, സംയോജിത പരിണാമത്തിൽ, പൊതു പൂർവ്വികനിൽ നിന്ന് പാരമ്പര്യമായി ലഭിച്ചതിനേക്കാൾ സമാനമായ പരിതസ്ഥിതിയിൽ പരിണമിച്ചതാണ്.
അവ സാധാരണയായി ഒരേ അല്ലെങ്കിൽ സമാനമായ ഉദ്ദേശ്യങ്ങൾ നിറവേറ്റുന്നു.
പോർപോയിസുകളുടെയും സ്രാവുകളുടെയും സ്ട്രീംലൈൻഡ് ടോർപ്പിഡോ ബോഡി ആകൃതി ഒരു ഉദാഹരണമാണ്.
അവ വ്യത്യസ്ത പൂർവ്വികരിൽ നിന്ന് പരിണമിച്ചെങ്കിലും, ഒരേ ജലാന്തരീക്ഷത്തിലെ പരിണാമത്തിന്റെ ഫലമായി അവയിൽ സമാന ഘടനകൾ വികസിച്ചു.
ഇത് ഹോമോപ്ലാസി എന്നാണ് അറിയപ്പെടുന്നത്.
കംപാരേറ്റീവ് അനാട്ടമി വളരെക്കാലമായി പരിണാമത്തിന്റെ തെളിവായി വർത്തിക്കുന്നു, ഇപ്പോൾ കംപാരേറ്റീവ് ജീനോമിക്സ് ആ പങ്ക് വഹിക്കുന്നു; ജീവികൾ ഒരു പൊതു പൂർവ്വികനെ പങ്കുവെക്കുന്നുവെന്ന് ഇത് സൂചിപ്പിക്കുന്നു.
ശരീരഘടനയുടെ സമാനമായ സ്വഭാവസവിശേഷതകളെ അടിസ്ഥാനമാക്കി ജീവികളെ തരംതിരിക്കാനും ഇത് ശാസ്ത്രജ്ഞരെ സഹായിക്കുന്നു.
കംപാരേറ്റീവ് അനാട്ടമിയുടെ ഒരു സാധാരണ ഉദാഹരണം പൂച്ചകൾ, തിമിംഗലങ്ങൾ, വവ്വാലുകൾ, മനുഷ്യർ എന്നിവയുടെ മുൻകാലുകളിലെ സമാനമായ അസ്ഥി ഘടനയാണ്.
ഒരേ അടിസ്ഥാന ഭാഗങ്ങൾ ഉൾക്കൊള്ളുന്നുവെങ്കിലും അവ തികച്ചും വ്യത്യസ്തമായ പ്രവർത്തനങ്ങൾ ചെയ്യുന്നു.
മ്യൂട്ടേഷനുകളിലൂടെയും സ്വാഭാവിക തിരഞ്ഞെടുപ്പുകളിലൂടെയും ഓരോ ജീവിയുടെ ശരീരഘടനയും ക്രമേണ അതത് ആവാസ വ്യവസ്ഥകൾക്ക് അനുയോജ്യമായ രീതിയിൽ പൊരുത്തപ്പെട്ടു.
പൊതുവായ ഹോമോളജിയിൽ നിന്ന് കാര്യമായ വ്യത്യാസമുള്ള പ്രത്യേക സ്വഭാവസവിശേഷതകൾ വികസിപ്പിക്കുന്നതിനുള്ള നിയമങ്ങൾ, കാൾ ഏണസ്റ്റ് വോൺ ബെയർ, അദ്ദേഹത്തിന്റെ പേരിൽ ഇപ്പോൾ അറിയപ്പെടുന്ന നിയമങ്ങളായി പട്ടികപ്പെടുത്തി.
ഇതും കാണുക ക്ലാഡിസ്റ്റിക്സ് കംപാരേറ്റീവ് ഫിസിയോളജി ഏവലൂഷണറി ഡെവലപ്മെന്റൽ ബയോളജി ഫൈലോജനിറ്റിക്സ് ട്രാൻസ്സെഡെന്റൽ അനാറ്റമി അനാട്ടമിക്കൽ മോഡൽ
എൽസ കിഡ്സൺ
ന്യൂസിലാന്റിലെ മണ്ണ് ശാസ്ത്രജ്ഞയും ശില്പിയുമായിരുന്നു എൽസ ബിയാട്രിസ് കിഡ്‌സൺ (18 മാർച്ച് 1905 - 25 ജൂലൈ 1979).
റോയൽ സൊസൈറ്റി ഓഫ് ന്യൂസിലാന്റിന്റെ 150 വാക്കുകളിൽ 150 വനിതകൾ എന്ന പട്ടികയിൽ ഉൾപ്പെട്ട വ്യക്തിയാണ് എൽസ.
1905 മാർച്ച് 18 ന് ന്യൂസിലാന്റിലെ ക്രൈസ്റ്റ്ചർച്ചിലാണ് എൽസ ജനിച്ചത്.
1927ൽ കാന്റർബെറി കോളേജിൽ നിന്ന് എംഎസ്‍സി ഇൻ ഓർഗാനിക് കെമിസ്ട്രി പാസായി.
സർവ്വകലാശാലയിൽ വച്ച് സർ ജോർജ്ജ് ഗ്രേ സ്ക്കോളർഷിപ്പുും കെമിസ്ട്രിയിലെ ഹെയ്ഡൻ സമ്മാനവും നേടി.
തുടർന്ന്  കാന്റർബെറി കോളേജിൽ കെമിസ്ട്രി ഡെമോൺസ്ട്രേറ്ററായി രണ്ടുവർഷം ജോലിനോക്കി.
1931ൽ ഡിപ്പാർട്ട്മെന്റ് ഓഫ് സയന്റിഫിക് ആന്റ് ഇൻഡസ്ട്രിയൽ റിസർച്ചിൽ ജോലിക്കായി ചേർന്നു.
കന്നുകാലികളിലെ വേസ്റ്റിഗ് രോഗത്തിന് കാരണം കൊബാൾട്ടിന്റെ അഭാവമാണെന്ന് എൽസയുടെ ഗവേഷണങ്ങൾ തെളിയിച്ചു.
1943ൽ ന്യൂസിലാന്റ് ഇൻസ്റ്റിറ്റ്യൂട്ട് ഓഫ് കെമിസ്ട്രിയുടെ ആദ്യ വനിതഫെല്ലോയായി എൽസ തെരഞ്ഞെടുക്കപ്പെട്ടു.
1944ൽ റോയൽ ഇൻസ്റ്റിറ്റ്യൂട്ട് ഓഫ് കെമിസ്ട്രിയുടെ ആദ്യ വനിത ഫെല്ലോയായി തെരഞ്ഞെടുക്കപ്പെട്ടു.
1963ൽ റോയൽ സൊസൈറ്റി ടെ അപാരൻഗിയുടെ ഫെല്ലോഷിപ്പ് ലഭിച്ചു.
74-ാം വയസ്സിൽ 1976 ജൂലൈ 25 ന് നെൽസണിലുള്ള വീട്ടിൽ വച്ച്  എൽസ അന്തരിച്ചു.
എൽസ മൊറാന്റെ
ഒരു ഇറ്റാലിയൻ നോവലിസ്റ്റായിരുന്നു എൽസ മൊറാന്റെ (18 ആഗസ്റ്റ് 1912 – 25 നവംബർ 1985).
അവരുടെ " La storia " ( History ) എന്ന പ്രശസ്ത നോവലിന്റെ പേരിലാണ് അവർ കൂടുതൽ അറിയപ്പെടുന്നത്.